В детството си той играе за академията на Милуол за две години. На 15 години, той се присъединява към Майдстоун Юнайтед, където прави професионалния си дебют през 2007 година. По това време Смолинг получава покана да участва в училищния национален отбор на Англия под 18 години, участието му там води до подписване на договор с Мидълзбро за две години. Въпреки това, едва месец след подписването на договора с Боро, договорът му е прекратен заради дълго боледуване. През юни 2008, подписва контракт с отбора от Английската висша лига Фулъм. Той прави дебюта си за отбора през май 2009 в последния мач от сезона. Той помага на отбора да достигне финала на &lt;a href="%D0%9B%D0%B8%D0%B3%D0%B0%20%D0%95%D0%B2%D1%80%D0%BE%D0%BF%D0%B0%202009/10"&gt;Лига Европа 2009/10&lt;/a&gt; през следващия сезон. През януари 2010 той подписва предварителен договор с Манчестър Юнайтед и ще се присъедини в отбора в началото на сезон 2010 – 11. Той прави дебюта си в официален мач на турнира Къмюнити Шийлд 2010 с победа над Челси и така печели първия си медал. За Юнайтед той прави над 30 участия и е първа резерва на титулярните централни защитници Рио Фърдинанд и Неманя Видич.